**KRITÉRIÁ PRE VÝBER PROJEKTOV - HODNOTIACE KRITÉRIÁ**

pre hodnotenie žiadostí o NFP v rámci Programu Slovensko (ďalej aj „P SK“)

**Špecifický cieľ: RSO3.2. Rozvoj a posilňovanie udržateľnej, inteligentnej a intermodálnej vnútroštátnej, regionálnej a miestnej mobility odolnej proti zmene klímy vrátane zlepšeného prístupu k TEN-T a cezhraničnej mobility (EFRR)**

**Opatrenie 3.2.3 Odstránenie kľúčových úzkych miest na cestnej infraštruktúre a zlepšenie regionálnej mobility prostredníctvom modernizácie a výstavby ciest II. a III. triedy**

**Dopytovo-orientované projekty**

| **1** | **Relevantnosť projektu** |
| --- | --- |

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 1.1 | Príspevok projektu k vyváženému hospodárskemu rastu | Posudzuje sa príspevok projektu k vyváženému hospodárskemu rastu prostredníctvom zlepšenia napojenia:   * terminálov integrovanej osobnej prepravy a/alebo * priemyselných parkov,   na dopravnú infraštruktúru vyšších kategórií. | Bodové kritérium | 4 | Projekt prispieva k vyváženému hospodárskemu rastu prostredníctvom zlepšenia napojenia terminálov integrovanej osobnej prepravy a/alebo priemyselných parkov a/alebo významných investícií na dopravnú infraštruktúru vyšších kategórií. |
| 0 | Projekt neprispieva k vyváženému hospodárskemu rastu prostredníctvom zlepšenia napojenia terminálov integrovanej osobnej prepravy alebo priemyselných parkov alebo významných investícií na dopravnú infraštruktúru vyšších kategórií. |

OH posudzuje najmä informácie uvedené v častiach ŽoNFP: Popis projektu a príloha Projektová dokumentácia.

OH posúdi, či je v rámci žiadosti o NFP deklarovaný príspevok projektu k vytváraniu podmienok pre hospodársky rast. Následne vyhodnotí kritérium v zmysle popisu aplikácie hodnotiaceho kritéria, pričom hodnotí príspevok aktivít projektu k napojeniu:

* terminálov integrovanej osobnej prepravy a/alebo
* priemyselných parkov a/alebo
* významných investícií

na dopravnú infraštruktúru vyšších kategórií. Za napojenie príslušného typu infraštruktúry (terminál integrovanej osobnej prepravy/priemyselný park) na dopravnú infraštruktúru vyšších kategórií sa rozumie prepojenie cesty:

1. 2. triedy na cestu rovnakej alebo vyššej kategórie,
2. 3. triedy na cestu vyššej kategórie.

V zmysle aplikácie hodnotiaceho kritéria sa pod terminálom integrovanej osobnej prepravy rozumejú prestupné uzly verejnej osobnej dopravy, v rámci ktorých dochádza k prestupu medzi dráhovou dopravou a autobusovou dopravou. V zmysle aplikácie hodnotiaceho kritéria sa pod priemyselným parkom rozumejú štátom podporované priemyselné parky, ktorých zoznam je uvedený na nasledovnom linku: <https://www.priemyselneparkyslovenska.sk/sk/>, a plánované priemyselné parky, ktorých výstavba je zadefinovaná v príslušných uzneseniach vlády SR. Za významné investície sú považované investície spĺňajúce parametre v zmysle zákona č. 371/2021 Z. z. o významných investíciách.

V prípade, že projekt svojimi aktivitami (nie len v deklaratórnej rovine) spĺňa minimálne 1 vyššie uvedený aspekt OH pridelí bodovú hodnotu (4), v opačnom prípade pridelí bodovú hodnotu (0).

OH svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. OH je povinný uviesť odpoveď pri každom konkrétnom hodnotení bodového kritéria.

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 1.2 A | Príspevok projektu k podpore  nemotorovej dopravy | Kritérium hodnotí mieru príspevku projektu k zlepšeniu podmienok nemotorovej dopravy – zvýšenie bezpečnosti zraniteľných účastníkov prepravy, segregácia cestnej dopravy a cyklodopravy.  *Pozn.: Kritérium sa neaplikuje v prípade podpory samostatných mostných objektov.* | Bodové kritérium | 6 | Projekt prispieva k podpore nemotorovej dopravy zvýšením bezpečnosti zraniteľných účastníkov prepravy a segregáciou cestnej dopravy a nemotorovej dopravy. |
| 3 | Projekt prispieva k podpore nemotorovej dopravy, avšak bez segregácie cestnej dopravy a nemotorovej dopravy. |
| 0 | Projekt neprispieva k podpore nemotorovej dopravy. |

OH posudzuje najmä informácie uvedené v častiach ŽoNFP: Identifikácia projektu, Popis projektu, Aktivity projektu a očakávané merateľné ukazovatele a príloha Projektová dokumentácia.

OH posúdi, či je v rámci žiadosti o NFP deklarovaný príspevok projektu k nasledovným aspektom:

* podpore nemotorovej dopravy zvýšením bezpečnosti zraniteľných účastníkov prepravy (chodcov a cyklistov),
* segregácie cestnej dopravy a nemotorovej dopravy (oddelením cestnej dopravy a nemotorovej dopravy).

Následne posúdi, aký príspevok vyplýva z realizácie konkrétnych aktivít projektu v zmysle spôsobu aplikácie hodnotiaceho kritéria a pridelí relevantnú bodovú hodnotu (6), (3), alebo (0).

OH svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. OH je povinný uviesť odpoveď pri každom konkrétnom hodnotení bodového kritéria.

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 1.2 B | Príspevok projektu k zvyšovaniu bezpečnosti a plynulosti verejnej osobnej dopravy | Posudzuje sa, či projekt prispieva k zvyšovaniu bezpečnosti a plynulosti verejnej osobnej dopravy.  *Pozn. Kritérium sa aplikuje v prípade podpory samostatných mostných objektov.* | Bodové kritérium | 6 | Predmetom projektu je modernizácia/rekonštrukcia mostného objektu lokalizovaného na cestnej sieti využívanej pravidelnou verejnou osobnou dopravou (mestskou a/alebo prímestskou). |
| 0 | Predmetom projektu nie je modernizácia/rekonštrukcia mostného objektu lokalizovaného na cestnej sieti využívanej pravidelnou verejnou osobnou dopravou (mestskou a/alebo prímestskou). |

OH posudzuje najmä informácie uvedené v častiach ŽoNFP: Miesto realizácie projektu, Popis projektu a príloha Projektová dokumentácia.

OH posúdi, či je projekt prispieva k zvyšovaniu bezpečnosti a plynulosti verejnej osobnej dopravy prostredníctvom modernizácia/rekonštrukcia mostného objektu lokalizovaného na cestnej sieti využívanej pravidelnou verejnou osobnou dopravou (mestskou a/alebo prímestskou). Následne OH v zmysle spôsobu aplikácie hodnotiaceho kritéria pridelí relevantnú bodovú hodnotu (6), alebo (0).

OH svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. OH je povinný uviesť odpoveď pri každom konkrétnom hodnotení bodového kritéria.

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 1.3 A | Príspevok projektu k zvyšovaniu bezpečnosti cestnej premávky | Posudzuje sa, či projekt prispieva k odstraňovaniu nehodových lokalít.  *Pozn. Kritérium sa neaplikuje v prípade podpory samostatných mostných objektov.* | Bodové kritérium | 6 | Predmetom projektu je odstránenie nehodovej lokality na cestnej sieti určenej na rekonštrukciu/modernizáciu. |
| 0 | Predmetom projektu nie je odstránenie nehodovej lokality na cestnej sieti určenej na rekonštrukciu/modernizáciu. |

OH posudzuje najmä informácie uvedené v častiach ŽoNFP: Miesto realizácie projektu, Popis projektu a príloha Projektová dokumentácia.

OH posúdi, či je predmetom projektu odstránenie nehodovej lokality na cestnej sieti určenej na rekonštrukciu/modernizáciu. Nehodové lokality na cestnej sieti môžu byť identifikované jednak v príslušnom regionálnom PUM a/alebo na základe štatistických dát Policajného zboru SR. Následne OH v zmysle spôsobu aplikácie hodnotiaceho kritéria pridelí relevantnú bodovú hodnotu (6), alebo (0).

OH svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. OH je povinný uviesť odpoveď pri každom konkrétnom hodnotení bodového kritéria.

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 1.3 B | Príspevok projektu k zlepšeniu stavebno-technického stavu nevyhovujúcich mostných objektov | Posudzuje sa zaradenie mostného objektu do stupňa stavebno-technického stavu vzhľadom k rozsahu porúch.  *Pozn. Kritérium sa aplikuje v prípade podpory samostatných mostných objektov.* | Bodové kritérium | 6 | Predmetom projektu je zlepšeniu stavebno-technického stavu mostného objektu v stupni VII. „havarijný“. |
| 3 | Predmetom projektu je zlepšeniu stavebno-technického stavu mostného objektu v stupni VI. „veľmi zlý“. |
| 0 | Predmetom projektu je zlepšeniu stavebno-technického stavu mostného objektu v stupni V. „zlý“ až IV. „uspokojivý“. |

OH posudzuje najmä informácie uvedené v častiach ŽoNFP: Miesto realizácie projektu, Popis projektu a príloha Projektová dokumentácia.

OH posúdi zaradenie mostného objektu do príslušného stupňa stavebno-technického stavu vzhľadom k rozsahu porúch: VII. „havarijný“, VI. „veľmi zlý“ resp. V. „zlý“ až IV. „uspokojivý“. Následne OH v zmysle spôsobu aplikácie hodnotiaceho kritéria pridelí relevantnú bodovú hodnotu (6), (3) alebo (0).

OH svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. OH je povinný uviesť odpoveď pri každom konkrétnom hodnotení bodového kritéria.

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 1.4 | Posúdenie príspevku aktivít projektu k integrovaným územným investíciám | Posudzuje sa, či aktivity projektu sú súčasťou projektového zámeru schváleného príslušnou Radou partnerstva alebo Kooperačnou radou UMR. | Bodové kritérium | 2 | Aktivity projektu sú súčasťou projektového zámeru schváleného príslušnou Radou partnerstva alebo Kooperačnou radou UMR. |
| 0 | Aktivity projektu nie sú súčasťou projektového zámeru schváleného príslušnou Radou partnerstva alebo Kooperačnou radou UMR. |

OH posudzuje najmä informácie uvedené v častiach ŽoNFP: Popis projektu, príloha Uznesenie Rady partnerstva alebo Kooperačnej rady UMR o schválení projektového zámeru a formulár projektového zámeru zaslaný prostredníctvom systému ITMS2014+/IMS.

OH posudzuje, či bol projekt vybraný ako prioritná rozvojová investícia v danom regióne (VÚC) či mestskej funkčnej oblasti (UMR). V prípade, že aktivity projektu sú súčasťou projektového zámeru schváleného príslušnou Radou partnerstva alebo Kooperačnou radou UMR, OH priradí bodovú hodnotu (2). V prípade, že aktivity projektu nie sú súčasťou projektového zámeru schváleného príslušnou Radou partnerstva alebo Kooperačnou radou UMR, OH priradí bodovú hodnotu (0).

Projektový zámer musí byť schválený Radou partnerstva alebo Kooperačnou radou UMR najneskôr do času predloženia žiadosti o NFP.

OH svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. OH je povinný uviesť odpoveď pri každom konkrétnom hodnotení bodového kritéria.

| **2.** | **Kvalita návrhu a realizácie projektu** |
| --- | --- |

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 2.1 | Vhodnosť navrhovaných aktivít z časového hľadiska | Posudzuje sa chronologická nadväznosť aktivít projektu, vhodnosť a reálnosť dĺžky trvania jednotlivých aktivít, súlad časového plánu s ďalšou súvisiacou dokumentáciou. | Bodové kritérium | 4 | Navrhovaný spôsob realizácie aktivít umožňuje dosiahnutie výstupov projektu v navrhovanom časovom rozsahu, časové lehoty realizácie aktivít sú reálne a sú v súlade so súvisiacou dokumentáciou. Projekt je formulovaný tak, že sú minimalizované riziká z omeškania niektorej aktivity, ako aj riziká pri nerealizovaní aktivity nadväzujúcej na omeškanú. |
| 2 | Navrhovaný spôsob realizácie aktivít vykazuje jeden z nedostatkov: neumožňuje dosiahnutie minimálne jedného z výstupov projektu v navrhovanom časovom rozsahu, časové lehoty realizácie aktivít nie sú reálne, nie sú chronologicky usporiadané a nie sú v súlade so súvisiacou dokumentáciou. Existujúce riziká v nadväznosti aktivít, vyplývajúce z omeškania, je možné výrazne redukovať napr. formou predĺženia realizácie projektu. |
| 0 | Navrhovaný spôsob realizácie aktivít vykazuje viaceré z nasledovných nedostatkov: neumožňuje dosiahnutie výstupov projektu v navrhovanom časovom rozsahu, časové lehoty realizácie aktivít nie sú reálne, nie sú chronologicky usporiadané, nie sú v súlade so súvisiacou dokumentáciou. Zároveň existuje vysoké riziko oneskorenia projektu nad rámec možného predĺženia projektu, vyplývajúce z omeškania niektorých aktivít. |

OH posudzuje informácie uvedené v častiach ŽoNFP: Spôsob realizácie aktivít projektu, Harmonogram realizácie aktivít a Identifikácia rizík a prostriedky na ich elimináciu.

OH posudzuje najmä plnenie nasledovných oblastí:

* jednotlivé aktivity sú uvedené v správnej časovej nadväznosti,
* dĺžka trvania jednotlivých aktivít je realistická (napr. v zmysle stavebno-technologických postupov),
* časové obdobie realizácie projektu je v súlade s ďalšími lehotami vyplývajúcimi z legislatívy SR, relevantnými zmluvnými vzťahmi, resp. relevantnými povoleniami súvisiacimi s realizáciou projektu.

OH priradí príslušnú bodovú hodnotu (4,2,0) v zmysle popisu aplikácie hodnotiaceho kritéria.

OH svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument vrátane relevantnej časti (ŽoNFP a relevantnej prílohy), na základe ktorej bolo vykonané hodnotenie. OH je povinný uviesť odpoveď pri každom konkrétnom hodnotení bodového kritéria.

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 2.2 | Primeranosť a reálnosť plánovaných hodnôt merateľných ukazovateľov | Posudzuje sa primeranosť nastavenia hodnôt merateľných ukazovateľov vzhľadom na rozsah navrhovaných aktivít projektu a časový harmonogram realizácie projektu. Posudzuje sa či hodnoty merateľných ukazovateľov sú nastavené reálne na výšku žiadaného NFP. | Bodové kritérium | 3 | Zvolené merateľné ukazovatele komplexne vyjadrujú výsledky navrhovaných aktivít, sú dosiahnuteľné v lehotách stanovených v časovom rámci projektu. Prípadné nedostatky nepredstavujú vážne ohrozenie dosiahnutia cieľov projektu. |
| 0 | Minimálne jeden z merateľných ukazovateľov vykazuje závažné nedostatky v nasledovných oblastiach: nereálna plánovaná hodnota z vecného, časového alebo finančného hľadiska. |

OH posudzuje informácie uvedené v častiach ŽoNFP: Aktivity projektu a očakávané merateľné ukazovatele a Prehľad merateľných ukazovateľov projektu.

OH posudzuje najmä plnenie nasledovných oblastí:

* merateľné ukazovatele v plnej miere zachytávajú výsledky aktivít projektu a podstatu cieľa projektu,
* hodnoty merateľných ukazovateľov sú vecne dosiahnuteľné realizáciou navrhovaných aktivít,
* hodnoty merateľných ukazovateľov sú časovo dosiahnuteľné v rámci plánovaného harmonogramu realizácie aktivít ŽoNFP,

OH priradí príslušnú bodovú hodnotu (3,0) v zmysle popisu aplikácie hodnotiaceho kritéria. V prípade, že žiadateľ neuviedol všetky povinné merateľné ukazovatele, OH priradí bodovú hodnotu (0).

OH svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument vrátane relevantnej časti (ŽoNFP a relevantnej prílohy), na základe ktorej bolo vykonané hodnotenie. OH je povinný uviesť odpoveď pri každom konkrétnom hodnotení bodového kritéria.

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 2.3 | Inovatívnosť riešenia projektu | Kritérium hodnotí mieru príspevku projektu k inovatívnym (SMART) riešeniam v cestnej resp. verejnej osobnej doprave. | Bodové kritérium | 2 | Projekt prispieva k minimálne trom inovatívnym (SMART) riešeniam v cestnej resp. verejnej osobnej doprave. |
| 1 | Projekt prispieva k dvom inovatívnym (SMART) riešeniam v cestnej resp. verejnej osobnej doprave. |
| 0 | Projekt prispieva k maximálne jednému inovatívnemu (SMART) riešeniu v cestnej resp. verejnej osobnej doprave. |

OH posudzuje najmä informácie uvedené v častiach ŽoNFP: Popis projektu a príloha Projektová dokumentácia.

OH posúdi, či je v rámci žiadosti o NFP deklarovaný príspevok projektu k nasledovným inovatívnym (SMART) riešeniam v rámci opatrenia 3.2.3 v cestnej resp. verejnej osobnej doprave:

* využívanie inteligentného značenia, vrátane osvetlených priechodov pre chodcov, značiek, digitálnych tabúl;
* využívanie integrovaných senzorov;
* detekcia premávky;
* aplikácia zelených riešení - budovanie zelených ostrovčekov a/alebo výsadba cestnej zelene.

OH následne posúdi, aký príspevok vyplýva z realizácie konkrétnych aktivít projektu v zmysle spôsobu aplikácie hodnotiaceho kritéria a pridelí relevantnú bodovú hodnotu (2), (1) alebo (0).

OH svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. OH je povinný uviesť odpoveď pri každom konkrétnom hodnotení bodového kritéria.

| **3.** | **Finančná stránka projektu** |
| --- | --- |

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 3.1 | Vecná oprávnenosť výdavkov projektu - obsahová oprávnenosť, účelnosť a účinnosť | Posudzuje sa, či sú žiadané výdavky projektu vecne (obsahovo) oprávnené v zmysle riadiacej dokumentácie P SK upravujúcej oblasť oprávnenosti výdavkov, resp. výzvy, či sú účelné z pohľadu dosahovania stanovených cieľov projektu (t.j. či sú potrebné/nevyhnutné na realizáciu aktivít projektu) a či spĺňajú zásadu účinnosti (t.j. plnenie stanovených cieľov a dosahovanie plánovaných výsledkov).  *Pozn.: V prípade identifikácie neoprávnených výdavkov projektu sa v procese odborného hodnotenia výška celkových oprávnených výdavkov projektu adekvátne zníži.* | Vylučujúce kritérium | áno | 70% a viac finančnej hodnoty žiadateľom nárokovaných celkových oprávnených výdavkov projektu je vecne oprávnených (obsahová oprávnenosť, účelnosť a účinnosť). |
| nie | Menej ako 70% finančnej hodnoty žiadateľom nárokovaných celkových oprávnených výdavkov projektu je vecne oprávnených (obsahová oprávnenosť, účelnosť a účinnosť). |

OH posudzuje najmä informácie uvedené v ŽoNFP a prílohe Rozpočet projektu.

OH posudzuje obsahovú/vecnú stránku jednotlivých výdavkov na všetkých úrovniach podrobnosti rozpočtu. V rámci hodnotiaceho kritéria sa jednotlivé výdavky hodnotia z nasledovných aspektov:

* musia priamo súvisieť s oprávnenými aktivitami,
* musia byť v súlade so zoznamom oprávnených výdavkov uvedených vo výzve na predkladanie žiadostí o NFP,
* navrhované výdavky musia byť účelné z pohľadu dosahovania stanovených cieľov projektu (t.j. či sú potrebné/nevyhnutné na realizáciu aktivít projektu),
* navrhované výdavky musia spĺňať zásadu účinnosti (t.j. zabezpečujú plnenie stanovených cieľov a dosahovanie plánovaných výsledkov).

V prípade identifikácie neoprávnených výdavkov projektu na základe uvedených kritérií OH identifikuje jednotlivé výdavky a zníži výšku celkových oprávnených výdavkov projektu ich zaradením do neoprávnených výdavkov. Po vyhodnotení všetkých výdavkov OH zosumarizuje výsledky hodnotenia a priradí hodnotenie (áno/nie) v závislosti od toho či bolo 70% a viac, resp. menej ako 70% finančnej hodnoty nárokovaných definovaných celkových oprávnených výdavkov projektu vyhodnotených ako vecne oprávnených z pohľadu kritérií obsahovej oprávnenosti, účelnosti a účinnosti.

OH svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. OH je povinný uviesť odpoveď pri každom konkrétnom hodnotení vylučujúceho kritéria, a to v prípade kladného ako aj negatívneho hodnotenia.

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 3.2 | Efektívnosť a hospodárnosť výdavkov projektu. | Posudzuje sa, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase.  Uvedené sa overuje prostredníctvom stanovených benchmarkov (mernej investičnej náročnosti projektu) a/alebo finančných limitov, príp. zrealizovaného verejného obstarávania, vykonaného prieskumu trhu alebo ďalších nástrojov na overenie hospodárnosti a efektívnosti výdavkov (napr. znalecký posudok).  *Pozn.: Prekročenie referenčnej hodnoty benchmarku a/alebo finančných limitov bez relevantného a overiteľného odôvodnenia bude vyhodnotené ako nesplnenie uvedeného hodnotiaceho kritéria.*  *V prípade prekročenia stanovených finančných limitov alebo v prípade konkrétnych výdavkov, ktoré budú nadhodnotené (max. do výšky 25% žiadaných výdavkov projektu), budú tieto výdavky znížené a projekt nebude diskvalifikovaný.*  *Pri posudzovaní hospodárnosti a efektívnosti výdavkov projektu sa berie do úvahy výška výdavkov projektu po ich prípadnom znížení OH.* | Vylučujúce kritérium | áno | Viac ako 75% žiadaných výdavkov projektu je hospodárnych a efektívnych a zodpovedá obvyklým cenám v danom čase a mieste a spĺňa cieľ minimalizácie nákladov pri dodržaní požadovanej kvality výstupov. |
| nie | 25% a viac žiadaných výdavkov projektu nie je hospodárnych a/alebo efektívnych, nezodpovedá obvyklým cenám v danom čase a mieste, nespĺňa cieľ minimalizácie nákladov pri dodržaní požadovanej kvality výstupov. |

OH posudzuje najmä informácie uvedené v častiach ŽoNFP: Spôsob realizácie aktivít projektu, Rozpočet projektu, príloha Rozpočet projektu, príloha Podklady k rozpočtu projektu.

V rámci hodnotiaceho kritéria sa jednotlivé výdavky hodnotia z nasledovných aspektov:

* dodržanie jednotlivých percentuálnych a finančných limitov na určené typy výdavkov a prípadne benchmarkov na realizáciu ucelených aktivít,
* primeranosť merných množstiev výdavkov z pohľadu nevyhnutnosti pre realizáciu aktivít projektu,
* či sú jednotkové ceny identifikované na základe dôveryhodného prieskumu trhu/ prieskumu trhových cien, relevantného znaleckého posudku, uzatvorenej zmluvy, rozpočtu overeného autorizovanou osobou alebo iných podkladov.

OH vyhodnotí, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase preukázanými niektorým z vyššie uvedených spôsobov. Pri overovaní hospodárnosti  OH postupuje v zmysle dokumentu CKO - Príručka k oprávnenosti výdavkov pre programové obdobie 2021-2027. OH v závislosti od druhu výdavku identifikuje, či na hodnotené výdavky projektu bude aplikovať percentuálne/finančné limity a /alebo benchmarky, bude hodnotiť kritérium podľa zrealizovaného verejného obstarávania, prieskumu trhu  a/alebo podľa expertízneho posúdenia (napr. odborný posudok/úkon znalca), alebo iným spôsobom uvedeným v Príručke k oprávnenosti výdavkov pre programové obdobie 2021-2027.

**Limit výdavkov** je definovaný ako maximálny limit  na úrovni:

* jednotkových výdavkov v rámci priamych aj nepriamych výdavkov,
* skupín výdavkov (napr. percentuálny limit na nepriame výdavky z priamych výdavkov).

V prípade finančných a percentuálnych limitov, ktoré sa vzťahujú na konkrétne typy výdavkov (napr. nákup stavieb a pod.), sú stanovené konkrétne hodnoty v prílohe 4 výzvy. **V prípade prekročenia stanovených finančných a percentuálnych limitov** OH vyhodnotí výdavky nad stanovený limit ako neoprávnené a bude adekvátne znížená výška výdavku do úrovne limitu.

**Prieskum trhu/prieskum trhových cien** je definovaný ako činnosť, pri ktorej žiadateľ zistí a vyhodnotí  informácie o aktuálnych cenách  tovarov, prác alebo služieb na trhu v danom čase a v danom mieste.  Prieskum trhových cien sa vykonáva s cieľom stanovenia cien v rozpočte projektu. Prieskum trhu sa vykonáva za účelom získania PHZ a predkladá sa v prípade, že VO v čase predloženia žiadosti o NFP nebolo ukončené.

**V prípade stavebných prác** **(nezrealizované verejné obstarávanie)** OH overuje hospodárnosť výdavkov predloženým rozpočtom stavby vypracovaný autorizovanou osobou podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov

V prípade **zrealizovaného verejného obstarávania** (platná a účinná zmluva s dodávateľom) OH overuje dodržanie percentuálnych a finančných limitov a/alebo cien stanovených na základe expertízneho posúdenia porovnaním cien uvedených v zmluve s dodávateľom s cenami uvedenými v rozpočte projektu. Ak boli ceny uvedené v rozpočte projektu vyššie ako ceny uvedené v zmluve, alebo ak tieto ceny sú vyššie ako limity výdavkov stanovené vo výzve alebo ak sú tieto ceny vyššie ako ceny stanovené na základe expertízneho posúdenia, OH zníži túto položku.

V prípade, ak OH hodnotí hospodárnosť a efektívnosť výdavkov projektu na základe **vlastných odborných skúseností**, presne popíše postupy a zdôvodnenie daného hodnotenia.

OH overí správnosť vstupných údajov pre výpočet, ktoré sú uvedené v rozpočte projektu. Musí byť zohľadnená aj skutočnosť, či žiadateľ je, alebo nie je platcom DPH. V prípade, ak nie je platcom DPH, sumy musia byť uvedené s DPH. V prípade, ak je platcom DPH, sumy musia byť uvedené bez DPH (v závislosti od typu výdavkov).

Cieľom hodnotenia je posúdiť, či je dodržaný princíp minimalizácie nákladov pri dodržaní požadovanej kvality a rozsahu výstupov. V prípade identifikácie neoprávnených výdavkov projektu na základe uvedených kritérií OH zníži výšku celkových oprávnených výdavkov znížením výšky jednotlivých oprávnených výdavkov, znížením merných množstiev jednotlivých oprávnených výdavkov alebo ich zaradením do neoprávnených výdavkov v celej výške.

Po vyhodnotení všetkých výdavkov sa pri posudzovaní hospodárnosti a efektívnosti výdavkov projektu berie do úvahy výška výdavkov projektu po ich prípadnom znížení odborným OH. Ak odborný OH identifikuje neoprávnené výdavky, je povinný konkrétne zdôvodniť prečo výdavky označil za neoprávnené. Ak identifikované vecne neoprávnené výdavky tvoria 25% a viac finančnej hodnoty žiadateľom definovaných celkových oprávnených výdavkov projektu po ich prípadnom znížení odborným OH, navrhnuté výdavky projektu nespĺňajú podmienku efektívnosti a hospodárnosti výdavku projektu a **následne OH priradí odpoveď nie**.

OH svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. OH je povinný popísať a uviesť v časti Komentár ku každému z pomocných nástrojov na overenie hospodárnosti výdavkov konkrétny spôsob, ako overil podmienku hospodárnosti a efektívnosti výdavkov a či zodpovedajú obvyklým cenám v danom mieste a čase (napr. na základe stanoveného benchmarku, finančných limitov, zrealizovaného VO, vykonaného prieskumu trhu, resp. na základe iných nástrojov na overenie hospodárnosti a efektívnosti výdavkov). OH je povinný v rámci komentára v hodnotiacom hárku uviesť pre všetky typy výdavkov, ktoré vyhodnocoval, slovný popis dôvodov vyhodnotenia daného hodnotiaceho kritéria, pričom dôvody popíše čo najvecnejšie a argumentačne ich podloží aj s odvolaním sa na konkrétne pravidlá, t.j. konkrétne číselné hodnoty posudzovaných finančných a percentuálnych limitov, benchmarkov, iných výdavkov, resp. odvolaním sa na konkrétne právne predpisy (tam, kde je to relevantné) atď., ktoré boli posudzované v rámci overovania efektívnosti a hospodárnosti výdavkov a uvedie výsledok posúdenia. OH je povinný uviesť odpoveď pri každom konkrétnom hodnotení bodového kritéria.

Pri vyhodnotení kritéria **„Efektívnosť a hospodárnosť výdavkov projektu“,** je OH povinný vykonať samostatné overenie dodržania princípu hospodárnosti a nie je oprávnený spoliehať sa len na dokumentáciu predloženú žiadateľom. OH je povinný v rámci komentára v hodnotiacom hárku uviesť a popísať ku každému z pomocných nástrojov na overenie hospodárnosti výdavkov konkrétny spôsob jeho overenia, t.j. ako overil podmienku hospodárnosti a efektívnosti výdavkov a podmienku či výdavky zodpovedajú obvyklým cenám v danom mieste a čase (napr. na základe stanoveného benchmarku, finančných limitov, zrealizovaného VO, vykonaného prieskumu trhu alebo na základe iných nástrojov na overenie hospodárnosti a efektívnosti výdavkov). Vo vzťahu k preskúmaniu hospodárnosti jednotlivých typov výdavkov je OH povinný v komentári v hodnotiacom hárku uviesť pre všetky typy výdavkov, ktoré vyhodnocoval, slovný popis dôvodov vyhodnotenia daného hodnotiaceho kritéria, pričom dôvody popíše čo najvecnejšie a argumentačne ich podloží aj s odvolaním sa na konkrétne pravidlá, t.j. konkrétne číselné hodnoty posudzovaných finančných limitov, benchmarkov, percentuálnych limitov, iných výdavkov, resp. odvolaním sa na konkrétne právne predpisy (tam, kde je to relevantné) atď., ktoré boli posudzované v rámci overovania efektívnosti a hospodárnosti výdavkov a uvedie výsledok posúdenia. OH je povinný zabezpečiť uchovávanie dokumentácie aj všetkých podkladov z vykonaného posúdenia hospodárnosti výdavkov.

OH kvalifikovaným posúdením posudzuje adekvátnosť[[1]](#footnote-1) rozpočtu v kontexte projektu ako celku. V prípade, že v rámci odborného hodnotenia sa posudzuje hospodárnosť výdavkov, posudzuje ich OH v nasledovnom rozsahu:

* ak ide o výdavky, ktoré nie sú predmetom VO alebo obstarávania, odborný OH posúdi hospodárnosť nárokovaných výdavkov na základe svojej odbornosti, skúsenosti a znalosti. Pri posudzovaní vychádza z dokumentácie od žiadateľa (napr. prieskumy trhu, podklady preukazujúce mzdovú politiku žiadateľa, opisu projektu). V prípade, že má pochybnosti o dostatočnosti[[2]](#footnote-2) podkladov od žiadateľa a o hospodárnosti predmetných výdavkov uplatní vlastné nástroje (prieskum trhu, sadzobníky, cenníky, atď.) a jednoznačne zadefinuje zdroj svojho overenia do hodnotiaceho hárku.
* ak ide o výdavky, pre ktoré už bolo ukončené VO alebo obstarávanie a overenie hospodárnosti výdavkov z VO alebo obstarávania sa uskutočňuje v konaní o žiadosti o NFP a ukončené VO alebo obstarávanie bolo predmetom kontroly zo strany SO PSK (UVO) je postačujúce, že OH overí hospodárnosť nárokovaných výdavkov na základe svojej odbornosti, skúsenosti a znalosti, pričom dôraz kladie na dokumentáciu k ukončenému VO alebo obstarávaniu[[3]](#footnote-3). OH rovnako overí, či suma v rozpočte je totožná alebo nižšia ako výsledná suma z VO/obstarávania a túto sumu konfrontuje vo vzťahu k limitom/benchmarkom, ak boli stanovené Toto overenie hospodárnosti zaznamená do hodnotiaceho hárku.
* ak ide o výdavky, pre ktoré ešte nebolo ukončené VO alebo obstarávanie, alebo ukončené VO, alebo podmienky poskytnutia príspevku v zmysle výzvy neuvádzajú povinnosť mať ukončené VO/obstarávanie ku dňu predloženia ŽoNFP, OH posúdi hospodárnosť nárokovaných výdavkov na základe svojej odbornosti, skúsenosti a znalosti v kombinácií s posúdením relevantnosti žiadateľom predloženej dokumentácie k preukázaniu hospodárnosti výdavkov. V prípade, že má pochybnosti o hospodárnosti predmetných výdavkov uplatní vlastné nástroje (prieskum trhu, sadzobníky, cenníky, atď.) a jednoznačne zadefinuje zdroj svojho overenia do hodnotiaceho hárku.

OH je povinný v komentári v hodnotiacom hárku zaznamenať všetky relevantné zdôvodnenia, skutočnosti a úvahy, ktoré boli podkladom a viedli k jeho výroku a záverom posúdenia hospodárnosti (tzn. je potrebné uviesť to, aké úkony boli vykonané, aké skutočnosti boli posúdené, aké dokumenty boli zohľadnené pri formulovaní záveru overenia hospodárnosti). OH sa nemôže spoľahnúť výlučne na podklady od žiadateľa a v hodnotiacom hárku sa len odkázať na uvedené podklady, ale musí uviesť aj vlastné úvahy a zdôvodnenie, prečo na základe predložených podkladov od žiadateľa považuje rozpočet za hospodárny, vrátane zdôvodnenia, prečo nemá o predložených podkladoch pochybnosti a považuje ich za relevantné. Uvedené predstavuje vlastné overenie hospodárnosti vykonané OH, na ktoré OH využil podklady od žiadateľa.

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 3.3 | Štruktúra a správnosť rozpočtu | Posudzuje či sú jednotlivé výdavky zrozumiteľné, matematicky správne, dostatočne podrobne špecifikované a správne priradené k skupinám oprávnených výdavkov. | Bodové kritérium | 2 | Rozpočet je matematicky správny, jednotlivé položky sú zrozumiteľné, dostatočne podrobne špecifikované a správne priradené k skupinám oprávnených výdavkov. Prípadné nedostatky sa týkajú iba individuálnych položiek a nespôsobujú odchýlku väčšiu než 1% z výšky celkového navrhovaného rozpočtu. |
| 1 | Rozpočet vykazuje nedostatky v matematickej správnosti, a/alebo sú identifikované nedostatky v jednotlivých položkách (nie sú zrozumiteľné, dostatočne podrobne špecifikované a/alebo správne priradené k skupinám oprávnených výdavkov). Identifikované nedostatky sa týkajú súhrnných položiek a/alebo individuálnych položiek. Nedostatky nespôsobujú odchýlku väčšiu než 5% z výšky celkového navrhovaného rozpočtu. |
| 0 | Rozpočet vykazuje nedostatky v matematickej správnosti, a/alebo sú identifikované nedostatky v jednotlivých položkách (nie sú zrozumiteľné, dostatočne podrobne špecifikované a/alebo správne priradené k skupinám oprávnených výdavkov). Identifikované nedostatky sa týkajú súhrnných položiek a/alebo individuálnych položiek. Nedostatky spôsobujú odchýlku 5% a viac z výšky celkového navrhovaného rozpočtu. |

OH posudzuje najmä informácie uvedené v častiach ŽoNFP: 11. Rozpočet projektu, príloha Rozpočet projektu.

OH posudzuje obsahovú správnosť, jednoznačnosť, matematickú správnosť rozpočtu a podrobného položkového rozpočtu projektu. Jednotlivé položky rozpočtu musia byť jednoznačné, zrozumiteľné a dostatočne podrobne špecifikované - t.j. vyjadrujúce hlavné parametre vystihujúce jednotlivý tovar, prácu alebo službu. Každá položka musí mať uvedenú jednotkovú cenu a merné množstvo. Výpočty celkovej ceny, medzisúčty, súčty a ďalšie matematické operácie musia byť správne. Položky rozpočtu musia byť správne priradené k skupinám oprávnených výdavkov. OH priradí príslušnú bodovú hodnotu (2,1,0) v zmysle popisu aplikácie hodnotiaceho kritéria.

OH svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument vrátane relevantnej časti (ŽoNFP a relevantnej prílohy), na základe ktorej bolo vykonané hodnotenie. OH je povinný uviesť odpoveď pri každom konkrétnom hodnotení bodového kritéria.

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| 3.4 | Finančná charakteristika žiadateľa | Posudzuje sa finančná situácia/stabilita žiadateľa, v prípade relevantnosti aj finančná situácia partnera, a to podľa vypočítaných hodnôt finančných ukazovateľov v rámci finančnej analýzy (napr. v prípade verejného sektora na základe ukazovateľa likvidity a ukazovateľa zadlženosti, v prípade súkromného sektora na základe modelu hodnotenia firmy - Altmanov index).  *Pozn.: Konkrétne limitné hodnoty pre zaradenie žiadateľa do jednotlivých skupín budú stanovené v príslušnej výzve.* | Bodové kritérium | 6 | Žiadateľ s dobrou finančnou situáciou |
| 3 | Žiadateľ s neurčitou finančnou situáciou |
| 0 | Žiadateľ s nepriaznivou finančnou situáciou |

OH posudzuje najmä informácie uvedené v častiach ŽoNFP: 7. Popis projektu, príloha Index finančnej situácie žiadateľa.

**Posúdenie finančnej situácie – údaje z účtovnej závierky**

OH posudzuje základné finančné ukazovatele žiadateľa. Predmetom hodnotenia je kontrola správnosti údajov a ich výpočtu v rámci Indexu finančnej situácie žiadateľa na základe účtovných závierok. OH na základe výsledkov z relevantných indexov na posúdenie finančnej situácie žiadateľa pridelí bodové hodnotenie. **OH posudzuje údaje za rok n.**

1. **Posúdenie finančnej situácie – Altmanov index (podniky)**

Altmanov index sa používa pre tzv. ostatných žiadateľov. Z hľadiska právnej formy medzi nich patria žiadatelia zriadení za účelom podnikania, resp. dosahovania zisku. Z hľadiska účtovného tieto subjekty účtujú v sústave jednoduchého alebo podvojného účtovníctva označovaného ako účtovníctvo pre podnikateľov.

**OH pri posúdení finančnej situácie žiadateľa podľa Altmanovho indexu, priradí príslušnú bodovú hodnotu (6,3,0) podľa výslednej hodnoty Altmanovho indexu za rok n.**

|  |  |  |  |  |
| --- | --- | --- | --- | --- |
| **Hodnotenie** | Firmy obchodované na burze | Firmy neemitujúce akcie na trhu | Firmy nevýrobné a začínajúce | **Bodové hodnotenie** |
| Firma je s dobrou finančno-ekonomickou situáciou | >2,99 | >2,9 | >2,60 | 6 bodov - žiadateľ s dobrou finančnou situáciou |
| Firma s neurčitou finančnou situáciou | 1,81-2,99 | 1,2-2,9 | 1,10-2,60 | 3 body - žiadateľ s neurčitou finančnou situáciou) |
| Firma s veľmi silnými finančnými problémami | <1,81 | <1,2 | <1,10 | 0 bodov - žiadateľ s nepriaznivou finančnou situáciou) |

1. **Posúdenie finančnej situácie – verejné a neziskové účtovné jednotky**

Posúdenie finančnej situácie subjektov verejného sektora, resp. subjektov založených za iným účelom než je podnikanie a dosahovanie zisku nie je možné posúdiť na základe Altmanovho indexu. Hlavnými znakmi definujúcimi finančnú situáciu týchto subjektov je predovšetkým posúdenie ich platobnej schopnosti a celkovej zadlženosti. Tieto znaky finančnej situácie sa odrážajú aj v definícii podniku v ťažkostiach a v prípade obcí a VÚC tiež v definícii zavedenia nútenej správy, ktorá je znakom že subjekt je v ťažkostiach. Vo všeobecnosti možno konštatovať, že pokiaľ takýto subjekt nie je v nútenej správe, resp. nie je v ťažkostiach, tak sú vytvorené základné predpoklady udržateľnosti subjektu.

V tomto prípade sa zohľadní miera platobnej schopnosti a celkovej zadlženosti ako doplnkové parametre na uistenie sa udržateľnosti subjektu a s ním aj projektu. **OH posudzuje údaje za rok n.**

**Ukazovatele platobnej schopnosti – likvidity**

* Likvidita 1 stupňa je vyhovujúca – pokiaľ hodnota pohotovej likvidity je v intervale (0,2 – 0,5)
* Likvidita 2 stupňa je vyhovujúca – pokiaľ hodnota bežnej likvidity je v intervale (1 – 1,5)
* Likvidita 3 stupňa je vyhovujúca - pokiaľ hodnota celkovej likvidity je v intervale (1,5 – 2,5).

**Ak aspoň jedna hodnota likvidity je v uvedených intervaloch, platobná schopnosť žiadateľa je dostatočná a vyhovujúca. V prípade, že všetky hodnoty likvidity sú v daných intervaloch, jednalo by sa o ideálny stav.**

**Ukazovatele zadlženosti**

**Pokiaľ je miera zadlženosti žiadateľa nižšia ako 70 % - platobná schopnosť je dostatočná a vyhovujúca**.

**OH pri posúdení finančnej situácie žiadateľa podľa likvidity a ukazovateľa zadlženosti, priradí pre verejné a neziskové účtovné jednotky príslušnú bodovú hodnotu (6,3,0) podľa nasledovného spôsobu vyhodnotenia:**

Ak subjekt **splní** interval aspoň jednej likvidity a **zároveň** miera zadlženosti je < 70 % - OH **priradí 6 bodov** - žiadateľ s dobrou finančnou situáciou

Ak subjekt **splní** interval aspoň jednej likvidity a **zároveň** miera zadlženosti je > 70 % - OH **priradí 3 body** - žiadateľ s neurčitou finančnou situáciou

Ak subjekt **nesplní** interval aspoň jednej likvidity a **zároveň** miera zadlženosti je < 70 % - OH **priradí 3 body** - žiadateľ s neurčitou finančnou situáciou

Ak subjekt **nesplní** interval aspoň jednej likvidity a **zároveň** miera zadlženosti je > 70 % - OH **priradí 0 bodov** - žiadateľ s nepriaznivou finančnou situáciou

***Pozn****. V prípade žiadateľov účtujúcich v sústave podvojného alebo jednoduchého účtovníctva a nastanú tieto špecifické podmienky, tak OH priradí bodové hodnotenie nasledovne:*

Ak subjekt **má** krátkodobé záväzky nulové a hodnota majetku (aktíva celkom) je > 0,00 EUR **a zároveň** cudzie zdroje sú v intervale (0 % - 50 %) z hodnoty majetku (aktíva celkom) - OH **priradí 6 bodov** -žiadateľ s dobrou finančnou situáciou

Ak subjekt **má** krátkodobé záväzky nulové a hodnota majetku (aktíva celkom) je > 0,00 EUR **a zároveň** cudzie zdroje sú v intervale (51 % - 70 %) z hodnoty majetku (aktíva celkom) - OH **priradí 3 body -** žiadateľ s neurčitou finančnou situáciou

Ak subjekt **má** krátkodobé záväzky nulové a hodnota majetku (aktíva celkom) je > 0,00 EUR **a zároveň** cudzie zdroje sú > 71 % z hodnoty majetku (aktíva celkom) - OH **priradí 0 bodov -** žiadateľ s nepriaznivou finančnou situáciou

Ak subjekt má krátkodobé záväzky nulové a hodnota majetku (aktíva celkom) je <= 0,00 EUR, vtedy je hodnota cudzích zdrojov **irelevantná** - OH **priradí 0 bodov** - žiadateľ s nepriaznivou finančnou situáciou

**Záver hodnotenia**

OH svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. OH je povinný uviesť odpoveď pri každom konkrétnom hodnotení bodového kritéria.

**Sumarizačný prehľad hodnotiacich kritérií**

|  |  |  |  |  |
| --- | --- | --- | --- | --- |
| Hodnotené oblasti | Hodnotiace kritériá | Typ kritéria | Hodnotenie/bodová škála | Maximum bodov |
| 1. Relevantnosť projektu | 1.1 Príspevok projektu k vyváženému hospodárskemu rastu | Bodové | 0;4 | 4 |
| 1.2 A Príspevok projektu k podpore nemotorovej dopravy | Bodové | 0;3;6 | 6 |
| 1.2 B Príspevok projektu k zvyšovaniu bezpečnosti a plynulosti verejnej osobnej dopravy | Bodové | 0;6 |
| 1.3 A Príspevok projektu k zvyšovaniu bezpečnosti cestnej premávky. | Bodové | 0;6 | 6 |
| 1.3 B Príspevok projektu k zlepšeniu stavebno-technického stavu nevyhovujúcich mostných objektov | Bodové | 0;3;6 |
| 1.4 Posúdenie príspevku aktivít projektu k integrovaným územným investíciám | Bodové | 0;2 | 2 |
| **Spolu** |  |  | **18** |
| 2. Kvalita návrhu a realizácie projektu | 2.1 Vhodnosť navrhovaných aktivít z časového hľadiska | Bodové | 0;2;4 | 4 |
| 2.2 Primeranosť a reálnosť plánovaných hodnôt merateľných ukazovateľov | Bodové | 0;3 | 3 |
| 2.3 Inovatívnosť riešenia projektu | Bodové | 0;1;2 | 2 |
| **Spolu** |  |  | **9** |
| 3. Finančná stránka projektu | 3.1 Vecná oprávnenosť výdavkov projektu - obsahová oprávnenosť, účelnosť a účinnosť | Vylučujúce | áno/nie | N/A |
| 3.2 Efektívnosť a hospodárnosť výdavkov projektu | Vylučujúce | áno/nie | N/A |
| 3.3 Štruktúra a správnosť rozpočtu | Bodové | 0;1;2 | 2 |
| 3.4 Finančná charakteristika žiadateľa | Bodové | 0;3;6 | 6 |
| **Spolu** |  |  | **8** |
| **Spolu za všetky hodnotené oblasti** | |  |  | **35** |

**Na splnenie kritérií odborného hodnotenia musia byť vyhodnotené kladne všetky vylučujúce hodnotiace kritériá a zároveň musí byť splnená minimálna hranica pri bodovaných hodnotiacich kritériách, ktorá predstavuje 60% z maximálneho počtu bodov bodovaných hodnotiacich kritérií, t.j. 21 bodov.**

**Výberové kritériá – Rozlišovacie bodované kritériá k hodnotiacim kritériám**

pre hodnotenie žiadostí o NFP v rámci Programu Slovensko (ďalej aj „P SK“)

**Špecifický cieľ: RSO3.2. Rozvoj a posilňovanie udržateľnej, inteligentnej a intermodálnej vnútroštátnej, regionálnej a miestnej mobility odolnej proti zmene klímy vrátane zlepšeného prístupu k TEN-T a cezhraničnej mobility (EFRR)**

**Opatrenie 3.2.3 Odstránenie kľúčových úzkych miest na cestnej infraštruktúre a zlepšenie regionálnej mobility prostredníctvom modernizácie a výstavby ciest II. a III. triedy**

**Dopytovo-orientované projekty**

Po ukončení odborného hodnotenia žiadostí o nenávratný finančný príspevok (ďalej len „ŽoNFP“) predložených v rámci výzvy zo zoznamu žiadostí, ktoré splnili minimálnu hranicu na splnenie podmienky odborného hodnotenia, RO usporiada ŽoNFP zostupne podľa bodovej hodnoty získanej v odbornom hodnotení, t.j. od ŽoNFP s najvyšším počtom bodov po ŽoNFP s najnižším počtom bodov. ŽoNFP sú schvaľované až do výšky disponibilnej alokácie výzvy s rešpektovaním rozdelenia alokácie podľa územnej príslušnosti.

V prípade, ak sa v poradí vytvorenom na základe odborného hodnotenia nachádzajú na hranici danej výškou disponibilnej alokácie na výzvu viaceré ŽoNFP na rovnakom mieste, sú uplatňované rozlišovacie kritériá.

**Rozlišovacie kritériá pre opatrenie 3.2.3:**

výsledný počet bodov dosiahnutý v odbornom hodnotení v rámci skupiny Finančná stránka projektu;

výsledný počet bodov dosiahnutý v odbornom hodnotení v rámci skupiny Kvalita návrhu a realizácie projektu;

výsledný počet bodov dosiahnutý v odbornom hodnotení v rámci skupiny Relevantnosť projektu.

**Prehľad hodnotiacich kritérií**

|  |  |  |  |
| --- | --- | --- | --- |
| Hodnotené oblasti | Rozlišovacie kritériá | Hodnotenie/bodová škála | Maximum bodov |
| Finančná stránka projektu | 3.3 Štruktúra a správnosť rozpočtu | 0;1;2 | 2 |
| 3.4 Finančná charakteristika žiadateľa | 0;3;6 | 6 |
| **Spolu** |  | **8** |
| Kvalita návrhu a realizácie projektu | 2.1 Vhodnosť navrhovaných aktivít z časového hľadiska | 0;2;4 | 4 |
| 2.2 Primeranosť a reálnosť plánovaných hodnôt merateľných ukazovateľov | 0;3 | 3 |
| 2.3 Inovatívnosť riešenia projektu | 0;2 | 2 |
| **Spolu** |  | **9** |
| Relevantnosť projektu | 1.1 Príspevok projektu k vyváženému hospodárskemu rastu | 0;4 | 4 |
| 1.2 A Príspevok projektu k podpore nemotorovej dopravy | 0;3;6 | 6 |
| 1.2 B Príspevok projektu k zvyšovaniu bezpečnosti a plynulosti verejnej osobnej dopravy | 0;6 |
| 1.3 A Príspevok projektu k zvyšovaniu bezpečnosti cestnej premávky. | 0;6 | 6 |
| 1.3 B Príspevok projektu k zlepšeniu stavebno-technického stavu nevyhovujúcich mostných objektov | 0;3;6 |
| 1.4 Posúdenie príspevku aktivít projektu k integrovaným územným investíciám | 0;2 | 2 |
| **Spolu** |  | **18** |

Spôsob aplikácie rozlišovacích kritérií:

Rozlišovacie kritériá sú zoradené podľa poradia dôležitosti, to znamená, že ak nebol zistený bodový rozdiel v rámci prvého kritéria, posudzuje sa ďalšie v poradí.

1. Pod adekvátnosťou sa rozumie odborné posúdenie toho, či navrhovaná položka rozpočtu je potrebná a či je potrebná v popisovanom rozsahu / kvalite vo vzťahu k potrebám projektu. [↑](#footnote-ref-1)
2. Pod dostatočnosťou sa rozumie v prípade prieskumu trhu napr. aj porovnanie parametrov jednotlivých ponúk, aby sa zabezpečila ich porovnateľnosť; overenie, či oslovené subjekty majú súvisiaci predmet činnosti. [↑](#footnote-ref-2)
3. Ak tovary, služby, alebo práce, ktoré boli predmetom VO podliehajú limitom, alebo benchmarku OH tieto pri posúdení hospodárnosti zohľadní. [↑](#footnote-ref-3)